OpenLLM-France/wikimedia huggingface dataset:
# Eduardo Bermúdez Reina

Eduardo Bermúdez Reina (Sevilla, 9 de novembre de 1831 - Madrid, 24 de maig de 1899) va ser un militar i polític espanyol.

## Biografia

Nascut el 9 de novembre de 1831 fou artiller de l'exèrcit. Va ser governador militar de Bilbao i va lluitar en la Guerra d'Àfrica i la Tercera Guerra Carlina. Fou diputat per Écija a les eleccions generals espanyoles de 1869 i per Carmona a les eleccions generals espanyoles de 1871, 1872, 1881 i 1884. El 1873 fou nomenat cap d'Estat Major a Catalunya i ascendit a mariscal de camp en 1881.
Després de ser un temps subsecretari del Ministeri de Guerra ocupà la cartera de ministre de la Guerra entre el 22 de gener de 1890 i el 5 de juliol de 1890 en un govern Sagasta. Després fou Senador per Logronyo de 1891 a 1893 i Senador vitalici des d'aquest any. També fou fiscal militar del Consell Suprem de Guerra.
Va morir el 24 de maig de 1899 a Madrid.

## Referències

* 1 2 La Ilustración Española y Americana, Año XXXLIII, núm.. XXII. de 15 de juny de 1899, pàg. 366. ISSN: 1889-8394.
* ↑ Fitxa del Congrés dels Diputats
* ↑ Pedro Pascual. El compromiso intelectual del político: ministros escritores en la Restauración Canovista, 1999, p.48-49.
* ↑ «Ministros y miembros de organismos de gobierno. Regencias, Juntas de Gobierno, etc (1808-2000)». Centro de Ciencias Humanas y Sociales (CCHS) del CSIC.
* ↑ Fitxa del Senat
# Latonia Lakes

Latonia Lakes és una població dels Estats Units a l'estat de Kentucky. Segons el cens del 2000 tenia 325 habitants.

## Demografia

Segons el cens del 2000, Latonia Lakes tenia 325 habitants, 113 habitatges, i 88 famílies. La densitat de població era de 418,3 habitants/km².
Dels 113 habitatges en un 31% hi vivien nens de menys de 18 anys, en un 50,4% hi vivien parelles casades, en un 19,5% dones solteres, i en un 22,1% no eren unitats familiars. En el 20,4% dels habitatges hi vivien persones soles el 9,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,2.
Per edats la població es repartia de la següent manera: un 25,5% tenia menys de 18 anys, un 10,8% entre 18 i 24, un 29,5% entre 25 i 44, un 23,4% de 45 a 60 i un 10,8% 65 anys o més.
L'edat mediana era de 36 anys. Per cada 100 dones de 18 o més anys hi havia 112,3 homes.
La renda mediana per habitatge era de 23.333 $ i la renda mediana per família de 27.188 $. Els homes tenien una renda mediana de 22.500 $ mentre que les dones 18.125 $. La renda per capita de la població era de 12.876 $. Entorn del 25,3% de les famílies i el 24,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Latonia Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Latonia Lakes». American Fact Finder. Oficina del Cens dels Estats Units, 12-01-2010.
# Microsoft Flight Simulator X

El Microsoft Flight Simulator X (conegut per la comunitat de Flight Simulator simplement com a FSX) és un videojoc d'ordinador en el qual es pot fer la simulació d'avions, helicòpters i planejadors viatjant per tots els territoris del planeta. És la següent versió del Microsoft Flight Simulator, la d'abans d'aquesta era Flight Simulator 2004. Aquesta nova versió inclou un motor de gràfics que és compatible amb Direct3D 10 i Windows Vista.

## Avions, helicòpters i planejadors

| Nom | Edició Deluxe | Edició Estàndard |
| Airbus A321 | Sí | Sí |
| Air Creation Trike Ultralight 582 SL | Sí | Sí |
| Alexeiev 'KM' Ekranoplan | Només l'AI | — |
| Beechcraft Baron 58 | Sí | Sí |
| Beechcraft Baron 58 G1000 | Sí | — |
| Beechcraft King Air 350 | Sí | Sí |
| Bell 206B JetRanger | Sí | Sí |
| Boeing 737-800 | Sí | Sí |
| Boeing 747-400 | Sí | Sí |
| Bombardier CRJ 700 | Sí | Sí |
| Bombardier Learjet 45 | Sí | Sí |
| Cessna C208B Grand Caravan | Sí | Sí |
| Cessna C172SP Skyhawk | Sí | Sí |
| Cessna C172SP Skyhawk G1000 | Sí | — |
| de Havilland Canada DHC-2 Beaver Floatplane | Sí | Sí |
| de Havilland Dash 8-100 | Només l'AI | Només l'AI |
| DG 808S 18 Meter Sailplane | Sí | Sí |
| Douglas DC-3 | Sí | Sí |
| Extra 300S | Sí | Sí |
| Grumman G-21A Goose | Sí | Només l'AI |
| Maule Orion M-7-260C Ski | Sí | Només l'AI |
| Maule Orion M-7-260C Super Rocket | Sí | Només l'AI |
| McDonnell-Douglas/Boeing MD-83 | Només l'AI | Només l'AI |
| Mooney Bravo | Sí | Sí |
| Mooney Bravo G1000 | Sí | — |
| Piper Cherokee 180 | Només l'AI | Només l'AI |
| Piper J-3 Cub | Sí | Sí |
| Robinson R22 Beta II | Sí | Sí |

## Vegeu també

* Microsoft
* Simulador de vol
* Llista de videojocs simuladors de vol

## Referències

* ↑ «Microsoft Flight Simulator X» (en anglès). GameFAQs. [Consulta: 30 març 2016].

## Enllaços externs

* Flight Simulator X – Web oficial
* Microsoft.com – Flight Simulator X
* Flight Simulator X - Informació
* Microsoft Flight Simulator Insider – Flight Simulator X - Informació i Descàrregues Arxivat 2011-08-12 a Wayback Machine.
# Yahya ibn Úmar al-Lamtuní

Yahya ibn Úmar ibn Talakakin al-Lamtuní (àrab: يحيى بن عمر اللمتوني, Yaḥyà b. ʿUmar al-Lamtūnī) (?-1056) fou xeic de la tribu amaziga dels Lamtuna i cap dels almoràvits.
Va abraçar els principis dels almoràvits establerts per Abd-Al·lah ibn Yassín al-Ghazulí al seu ribat a la costa del que avui dia es Mauritània. Centenars de gudales, lamtunes i massufes hi van anar en massa per aprendre, i haurien fet algunes ràtzies contra els sanhaja veïns i aliances amb xeics musulmans com Warjabi ibn Rabis al Takrur, però inicialment no devia ser molt important perquè els historiadors com Ibn al-Athir ni l'esmenten i al-Bakrí es limita a parlar de la seva fundació amb el nom d'Aratnanna.
Ibn Yassín va tenir la direcció política, administrativa i econòmica del moviment on cada vegada els lamtuna van tenir més influència. Encara que una vegada Yahya ibn Úmar al-Lamtuní fou fuetejat per Ibn Yassín per alguna infracció religiosa, se li va acabar confiant la direcció militar del moviment amb títol d'amir al-Muslimin.
L'exèrcit dels murabitun es va enfrontar als gudala a la batalla de Tabfarilla a la regió del modern Riu d'Or. Va aconseguir una victòria pírrica en la qual Yahya va morir, però es va considerar important perquè va suposar la primera gran victòria i perquè va marcar la separació del moviment dels gudales (1056). Abu-Bakr ibn Úmar al-Lamtuní va ocupar el lloc del seu germà.

## Referències

* ↑ Hrbek, Ivan. Africa from the Seventh to the Eleventh Century (en anglès). Unesco. International Scientific Committee for the Drafting of a General History of Africa, 1992, p. 180.

## Bibliografia

* Encyclopaedia of Islam, Brill Publishers, Leiden, s.v. "(al-)Murābiṭūn".
# Batalla de Ponts-de-Cé (1793)

La batalla de Ponts-de-Cé és una batalla de la Revolta de La Vendée entre el 26 i el 28 de juliol de 1793 a Les Ponts-de-Cé.

## Batalla

El 26 de juliol de 1793, una divisió de vendeans dirigida per Charles d'Autichamp es va traslladar als relleus de Mûrs-Erigné i d'allí van marxar per a capturar la ciutat de Les Ponts-de-Cé, que estava presidida pel 6è Batalló Republicà de París, 300 homes forts, que havien fugit sense lluita.
Els vendeans van anar cap al proper Angers, però van ser detinguts pel tinent coronel Bourgeois que els va enfrontar amb 600 homes, majoritàriament del 8è Batalló de París, conegut com a «llombard». Els republicans, amb un nombre inferior, es van refer a un afluent del Loira, el Louet, pel qual van haver de nedar. Per escapar de l'atac vendeà, diversos soldats republicans i l'esposa del tinent coronel Bourgeois, amb el fill als seus braços, van preferir saltar dels penya-segats d'Erigné en lloc de ser capturats.
Els vendeans van reeixir així ocupar la ciutat de Les Ponts-de-Cé i el castell. Mentrestant, el comandant Bourgeois va reorganitzar el seu exèrcit a l'altra banda del riu i va intentar llançar un contraatac, sense obtenir resultats.
Finalment, el 28 de juliol, el general Michel-Louis Talot es va reforçar amb la Guàrdia Nacional d'Angers i altres homes enviats a la Sarthe i van llançar un contraatac. Els vendeans, però, cansats dels dos dies de lluita i ignorant les ordres de Bonchamps, decideixen retirar-se, no aconseguint la seva victòria.

## Referències

* 1 2 Gabory, Emile; du Boisrouvray, Xavier. Les guerres de Vendée (en francès). R. Laffont, 1989, p. 193. ISBN 978-2-221-05405-5.
# Chaetodipus penicillatus

Chaetodipus penicillatus és una espècie de mamífer rosegador de la família dels heteròmids. Viu als deserts de Mèxic i els Estats Units. Els seus hàbitats naturals són els matollars de governadora i les zones inundables vorejades per arbres petits, on evita els sòls rocosos. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; Timm, R.; Álvarez-Castañeda, S. T.; Castro-Arellano, I.; Lacher, T. Chaetodipus penicillatus. UICN 2008. Llista Vermella d'espècies amenaçades de la UICN, edició 2008, consultada el 12 agost 2015.
# Xènies d'Elis

Xènies d'Elis (en llatí Xenias, en grec antic Ξενίας) fou un polític d'Èlide molt ric, que era proxenos d'Esparta i que també estava connectat amb llaços privats d'hospitalitat amb el rei Agis II.
L'any 400 aC durant la guerra entre Esparta i Elis, Xènies i els seus partidaris oligàrquics van fer un intent d'enderrocar als seus adversaris per la força i entregar el país als espartans. Van sortir al carrer i van matar molts adversaris i entre ells a un home al que van confondre amb Trasideu, el cap del partit democràtic. Trasideu que s'havia adormit a causa d'una borratxera, es va despertar, es va posar al front dels seus i va derrotar els oligarques, i va enviar a l'exili als caps més destacats, segons Xenofont i Diodor de Sicília.

## Referències

* ↑ 2.Xenias a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1289
# Bosquerola emmascarada de Belding

La bosquerola emmascarada de Belding (Geothlypis beldingi) és un ocell de la família dels parúlids (Parulidae).

## Hàbitat i distribució

Habita zones d'aiguamolls a la Baixa Califòrnia.

## Referències

* ↑ «Bosquerola emmascarada de Belding». Cercaterm. TERMCAT, Centre de Terminologia. Rev. 20/03/2022(català)
# Ducové

Ducové és un poble i municipi d'Eslovàquia que es troba a la regió de Trnava, a l'oest del país. La primera menció escrita de la vila es remunta al 1348.

## Referències

* ↑ «Trnavský kraj (Slovakia): Districts, Towns and Municipalities - Population Statistics, Charts and Map». [Consulta: 26 gener 2022].
* ↑ «Kronika obce» (en eslovac). [Consulta: 26 gener 2022].
# Latixi

Latixi - Латыши (rus) és un khútor del krai de Krasnodar, a Rússia. És a 20 km al nord-oest de Tikhoretsk i a 143 km al nord-est de Krasnodar. Pertany al possiólok de Bratski.
# Balneari de Rocallaura

El Balneari de Rocallaura és un balneari catalogat a l'Inventari del Patrimoni Arquitectònic de Catalunya al terme municipal de Vallbona de les Monges (Urgell). És un establiment que s'ha desenvolupat a partir d'una casa del segle xix. Ofereix serveis balnearis i part de l'edifici acull una casa de colònies d'estiu. La planta embotelladora d'aigua està tancada des del 1982. L'aigua d'aquesta déu té el nom La Verge del Tallat (1915), posteriorment Aigua de Rocallaura.

## Referències

* ↑ «Balneari Aigua de Rocallaura». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Chesterfield (Carolina del Sud)

Chesterfield és una població dels Estats Units a l'estat de Carolina del Sud. Segons el cens del 2000 tenia 1.318 habitants.

## Demografia

Segons el cens del 2000, Chesterfield tenia 1.318 habitants, 597 habitatges i 358 famílies. La densitat de població era de 147,9 habitants/km².
Dels 597 habitatges en un 28,1% hi vivien nens de menys de 18 anys, en un 38,5% hi vivien parelles casades, en un 19,8% dones solteres, i en un 39,9% no eren unitats familiars. En el 37,2% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,19 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,2% tenia menys de 18 anys, un 7,7% entre 18 i 24, un 25,7% entre 25 i 44, un 24,9% de 45 a 60 i un 18,5% 65 anys o més.
L'edat mediana era de 41 anys. Per cada 100 dones de 18 o més anys hi havia 73 homes.
La renda mediana per habitatge era de 25.833 $ i la renda mediana per família de 36.806 $. Els homes tenien una renda mediana de 31.488 $ mentre que les dones 20.625 $. La renda per capita de la població era de 16.481 $. Entorn del 19,7% de les famílies i el 23,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chesterfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 23 gener 2021].
* ↑ «Geographic Comparison Table- Chesterfield». American Fact Finder. Oficina del Cens dels Estats Units, 12-01-2010.
# Yerevandashat

Yervandashat -Երվանդաշատ en armeni- era una ciutat i una de les capitals històriques d'Armènia, que va actuar com a capital entre el 210 i 176 aC. durant el domini de la dinastia Oróntida sobre Armènia i el principi dels seus successors la dinastia artàxida.
Yervandashat va ser construïda al voltant del 210 aC per l'últim rei oròntida Orontes IV d'Armènia. Es va edificar en la riba dreta del riu Araxes, en el cantó d'Arsharunik de la província de Ayrarat del Regne d'Armènia. Estava situada a 1 quilòmetre a l'est de la moderna localitat d'Armènia de Yervandashat, a l'actual Província de Tsolakert, de Turquia.
Segons Moisès de Khoren, Orontes va fundar Yervandashat per reemplaçar Armavir com la seva capital després que Armavir havia quedat sense aigua per un canvi del riu Araxes.
L'antiga ciutat de Yervandashat va ser destruïda per l'exèrcit del rei persa Sapor II l'any 360.
El jaciment arqueològic no ha estat objecte d'una recerca important, però de manera preliminar, les fortificacions i algunes restes de palaus han estat descoberts.

## Referències

* ↑ Yervandashat
# Bosquerola emmascarada de Tolmie

La bosquerola emmascarada de Tolmie (Geothlypis tolmiei) és un ocell de la família dels parúlids (Parulidae).

## Hàbitat i distribució

En època de cria habita des del sud-est d'Alaska i Canadà occidental fins al nord-oest dels Estats Units. En hivern arriben fins Guatemala i Panamà

## Referències

* ↑ «Bosquerola emmascarada de Tolmie». Cercaterm. TERMCAT, Centre de Terminologia. Rev. 20/03/2022(català)
# Dècada del 170 aC
## Personatges destacats

* Seleuc IV Filopàtor, rei selèucida (187 aC-175 aC)
* Antíoc IV Epífanes, rei selèucida (174 aC-163 aC)
* Demetri I Sòter, rei selèucida (162 aC-150 aC)
* Ptolemeu VI Filomètor, rei d'Egipte (180 aC-145 aC)
* Perseu de Macedònia, darrer rei de Macedònia (179 aC-168 aC)
# La Louvière

La Louvière (en való El Lovire) és un municipi belga de la província d'Hainaut a la regió valona. Des de 1977 agrupa els antics municipis de Boussoit, Haine-Saint-Paul, Haine-Saint-Pierre, Houdeng-Aimeries, Houdeng-Gœgnies, Maurage, Saint-Vaast, Strépy-Bracquegnies, Trivières, i part de Familleureux (Besonrieux).

## Demografia

* 1977: 77.859 hab.
* 1994: 76.907 hab.
* 2002: 76.533 hab.
* 2005: 77.013 hab.
* 2006: 77.210 hab.
* 2007: 77.492 hab.

## Llista de burgmestres

| Burgmestres | Mandat | Partit |
| Léon Hurez | 1977-1984 | PS |
| Michel Debauque | 1984-2000 | PS |
| Willy Taminiaux | 2000-2006 | PS |
| Jacques Gobert | 2006- | PS |

## Llocs d'interès

* Ascensor naval de Strépy-Thieu a Strépy-Bracquegnies

## Agermanaments

* Saint-Maur-des-Fossés
* Còrdova
* Bojnice
* Foligno
* Kalisz

## Personatges il·lustres

* Enzo Scifo, futbolista
* Jean Louvet, escriptor
# Mineràlnoie

Mineràlnoie (en rus: Минеральное) és un poble del krai de Primórie, a l'Extrem Orient de Rússia, que en el cens del 2010 tenia 403 habitants.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Cheekha Dar

El Cheekha Dar (kurd: چیخی دەرێ, Çîxî Derê, tenda negra; persa: چیخادار) és una muntanya situada al Kurdistan iraquià, a la frontera entre els estats iraquià i iranià. Forma part de la serralada dels Zagros, i amb els seus suposats 3611 m.s.m actualment se la considera el punt més alt de l'Iraq, segons el CIA World Factbook (el punt més alt de l'Iran és el Damavand amb 5.610 m). Es troba a 6 km al nord del poble de Gundah Zhur.

## Estudi de la seva alçada

Va ser escalada el novembre de 2004 per l'explorador anglès Ginge Fullen, que va registrar una lectura GPS de 3.628 metres. La ubicació és coherent amb el SRTM i la cartografia topogràfica russa. La primera ascensió a l'hivern la van fer Jonathan Beswick i Matthew DuPuy el 18 de març de 2011. El GPS de l'expedició va confirmar l'alçada de 3.611 m.
Es creu que un cim situat al sud-oest del Cheekha Dar anomenat Halgurd (36°44′N 44°52′E) té una alçada de 3.607 m.s.m: abans era aquesta muntanya la que es considerava la més alta de l'Iraq.

## Història

La muntanya es troba en una zona que recentment hi han passat fets rellevants. Amb la guerra Iran-Iraq, durant la dècada de 1980 i després de la campanya del genocidi d'Anfal per part de l'exèrcit iraquià, la població i la naturalesa del Kurdistan iraquià van quedar devastats. Després de l'aixecament del poble iraquià de 1991 contra Saddam Hussein, molts kurds es van veure obligats a fugir del país per convertir-se en refugiats a les regions frontereres de l'Iran i Turquia.
Hi ha perill de mines terrestres a la zona entre la carretera de Hamilton i el poble de Gundah Zhur. Alguns camps estan senyalitzats amb signes habituals de perill: triangles vermells amb calavera i ossos creuats al centre. És habitual poder trobar escortes militars kurdes per la zona de la ciutat de Choman.

## Referències

* 1 2 «Cheekha Dar, Iran/Iraq» (en anglès). peakbagger.com. [Consulta: 7 desembre 2022].
* ↑ «Iraq» (en anglès). rohama.org. Arxivat de l'original el 2013-08-19. [Consulta: 7 desembre 2022].
* ↑ «Field Listing - Elevation extremes» (en anglès). The World Factbook. Arxivat de l'original el 2007-06-13. [Consulta: 7 desembre 2022].
* 1 2 «ASCENT OF CHEEKAH DAR, IRAQI KURDISTAN» (en anglès). secretcompass.com. Arxivat de l'original el 2012-01-09. [Consulta: 7 desembre 2022].

## Vegeu també

* Llista de països per punt més alt
# Yerma

Yerma (1934) és una obra teatral popular que desenvolupa una tragèdia d'ambient rural. Està dividida en tres actes de dos cuadres cada un. És una de les tres obres de teatre que formen part de la "trilogia lorquiana", junt amb La casa de Bernarda Alba (1936) i Bodas de sangre (1933).
Escrita per Federico García Lorca (1898-1936), narra la història d'una camperola de nom Yerma, frustrada per no poder engendrar fills amb el seu home, Juan. L'obra "explora el conflicte intern d'una dona casada que anhela i busca infructuosament ser mare, per sentir-se una dona completa. La tragèdia de la protagonista és anunciada pel seu nom i materialitzada per la possible esterilitat de la seva parella. Juan, el seu espòs, no pot ni vol engendrar fills. El fet que Yerma mati al seu home, per impotència, fa oficial la seva realitat i tragèdia. Les seves conviccions morals no li permetien tenir fills amb altres homes que no fossin el seu marit. Irònicament, l'acció de Yerma és una resposta radical i tradicionalista al mateix temps." El tema principal és instint vers la repressió, ja que Yerma lluita perquè el seu instint li diu que ha de ser mare, però no ho aconsegueix, i per això acaba odiant-se. D'una banda, a través d'un gest radical, s'allibera de l'esterilitat de Juan però no de la seva tragèdia personal. De l'altra, la determinació de Yerma de matar Juan obeeix en part al seu desig de complir una funció imposada per la societat; vol tenir fills com les dones casades que viuen al seu voltant.
Conscient de l'èxit del drama rural poètic, Lorca elabora aquestes tragèdies basant-se en una conjugació de mite, poesia i substància real, tractant de retratar a una dona a la vegada oprimida i alliberadora de si mateixa.

## Simbologia

Lorca utilitza una àmplia sèrie de símbols com a recursos per marcar els sentiments o les situacions dels distints personatges al llarg de l'obra (tant en Yerma com en d'altres moltes). Alguns d'aquests són: la imatge i citació de l'aigua de la pluja o la font, que representa la fecunditat; l'aigua corrent i la llet, que és l'esperança que té la dona de quedar embarassada;les flors (sobretot la rosa), que són l'alegria davant la maternitat; en canvi, la roca, la sequedat, la sorra y les ombres simbolitzen l'esterilitat i així com el mur, que representa l'impediment.

## Filmografia

En la pel·lícula Muerte en Granada (Marcos Zurinaga, 1996),que es basa en l'obra La repressió nacionalista de Granada en 1936 i la mort de Federico García Lorca (Ian Gibson, 1971) s'introdueix l'estrena de l'obra en Madrid com a base de tota la trama de la història.

## Enllaços externs

* Text complet de Yerma en espanyol amb traducció
* Cuatro actrices para Yerma
# Brendan Canty

Brendan Canty (Frankston, Victòria, 17 de gener de 1992) és un ciclista australià. Professional des del 2014, actualment milita a l'equip Cannondale-Drapac.

## Palmarès

* 2014
** Vencedor d'una etapa al Tour de Bright
* 2015
** Vencedor d'una etapa al Tour de Beauce
** Vencedor d'una etapa al Tour de Bright
* 2016
** Vencedor d'una etapa a la Volta a Àustria

### Resultats a la Volta a Espanya

* 2017. 113è de la classificació general

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# El nas (conte)

El nas (en rus: Hoc) és un conte fantàstic de Nikolai Gógol del 1836.

## Història

L'escriptura d'El nas comença el 1832 i acaba el 1835. El conte al principi és titllat d'indecent i trivial per L'Observador moscovita, abans que fos publicat, el 1836, per la revista literària El Contemporani, amb una presentació d'Aleksandr Puixkin. En les seves Obres completes, aparegudes el 1843, Gógol el col·locà, amb L'abric, El retrat, El diari d'un boig i La perspectiva Nevski, en el recull titulat Els contes de Sant Petersburg.

## Resum

El nas comença amb la història d'un barber peterburgès, Ivan Iakovliévitx, qui descobreix, l'endemà d'una soirée massa carregada, un nas en un pa que s'afanya a cruspir per a esmorzar. La seva dona, ofuscada, li ordena que se'n desempallegui, del nas. Dissortadament, les temptatives del barber fracassen una rere l'altra i, amb mala sort, acaba sent detingut per un policia.
És en aquest moment que un altre habitant de Sant Petersburg, l'assessor de Kovaliov, s'aixeca i constata que el seu nas ha tocat el dos. Entreprèn deu marxes, cadascuna més boja que l'anterior, per tal de recuperar-lo. És aleshores que es troba amb el seu nas, vestit amb un uniforme brodat en or. El nas sembla que ha decidit fer una vida independent com a conseller d'Estat.
Mentre que la situació és desesperada, la policia arresta el nas de Kovaliov quan intentava travessar la frontera. Només cal col·locar-lo al seu lloc. És impossible, tanmateix, tot i l'ajut d'un gran metge, fins que un dia l'heroi es desperta amb el nas col·locat a la cara.

## Referències

* ↑ Cronologia de Gógol, per Gustave Aucouturier, Les Ànimes Mortes, Folio, 1973